༄༅། །རྡོ་རྗེ་ཕག་མོའི་པྲ་བརྟག་པ།
༄༅༅། །སྔོན་དུ་བསྙེན་པའི་ཆོག་དང་། དེ་ནས་སྒྲུབ་པའི་ཆོ་གའོ། །དེ་ལ་བསྙེན་པ་ནི།
གནས་དབེན་པར་སྟན་བདེ་བ་ལ་འདུག་སྟེ། གཏོར་མ་ལ་སོགས་པ་བཤམས་ལ། དང་པོར་
ཚོགས་བསགས་པའི་ཕྱིར་ཕྱག་འཚལ་བ་ནས་དགེ་བའི་རྩ་བ་ཡན་ཆོད་བྱ། དེ་ནས་སྐད་ཅིག་
གིས་རང་བཅོམ་ལྡན་འདས་མར་བསྐྱེད། སྙིང་ཁ་ནས་འོད་ཟེར་སྤྲོས་ལ། ཡེ་ཤེས་སེམས་དཔའ་
དགུག་གཞུག་བྱ། གཉིས་སུ་མེད་པའི་བཅོམ་ལྡན་འདས་མ་གསལ་བར་བསྒོམ། ཡི་གེ་གསུམ་
གྱིས་ལུས་ངག་ཡིད་གསུམ་བྱིན་གྱིས་བརླབ། དངོས་སུ་འབྱོར་ན་རབ། མ་འབྱོར་ན་ཏིང་ངེ་འཛིན་
གྱིས་མཆོད་པ་བྱ། དེ་ནས་ཏིང་ངེ་འཛིན་དང་མ་བྲལ་བར་བཟླས་པ་ཐུན་རེ་ལ་ཉིས་སྟོང་རེ་བྱ།
ཞག་གཅིག་ལ་བཞིའམ། ལྔར་བསྒོམ། བཟླས་པ་འབུམ་བཟླས་པའི་ཚེ་བསྙེན་པ་རྫོགས་སོ། །
སྒྲུབ་པ་ནི། དང་པོ་བུམ་པ་དང་མཆོད་པ་རྣམ་ལྔ་དང་། གཏོར་མ་གཙང་མ་གང་བར་
བཤམ། ཁྱེའུའམ། བུ་མོ་གཙང་མ་སྔར་ནས་ཉེར་བསྡོགས་བྱ། ཁྲུས་བྱ། ཁ་ཟས་བཟང་པོས་
ཚིམ་པར་བྱ། བུམ་པ་སྤོས་ཆུ་གཙང་མས་དགང་། དེའི་ནང་དུ་སྐད་ཅིག་གིས་ལྷ་མོར་བསྐྱེད།
ཡེ་ཤེས་པ་དགུག་གཞུག་བྱ། སྐུ་གསུང་ཐུགས་བྱིན་གྱིས་བརླབ། མཆོད་པ་དབུལ། དེ་འོད་དུ་
ཞུ་བ་ལས་བདུད་རྩིར་གྱུར་པར་བསམ། དེ་ནས་སྐད་ཅིག་གིས་བདག་ཉིད་ལྷ་མོར་བསྐྱེད། ཡེ་
ཤེས་སེམས་དཔའ་བསྟིམ། སྐུ་གསུང་ཐུགས་བྱིན་གྱིས་བརླབ། མཆོད་པ་ལྔ་དབུལ། དེ་ནས་
ཁྱེའུའམ། བུ་མོ་སྐད་ཅིག་གིས་ལྷ་མོར་བསྐྱེད། ཡེ་ཤེས་སེམས་དཔའ་བསྟིམ། སྐུ་གསུང་
ཐུགས་བྱིན་གྱིས་བརླབ། མཆོད་པ་རྣམ་ལྔ་དབུལ། དེ་ནས་རྩ་བའི་ལྷ་མོར་བསམས་ལ།
གནས་གསུམ་ལ་མཆོད་པ་དབུལ། དེ་ནས་སྣོད་ལ་ཆགས་པའི་དུད་པས་སྣག་ཚ་བྱས་ཏེ་མཐེ་
བོང་བསྐུ། དེ་ནས་མཐེ་བོང་གི་རྩ་མཐེབ་མཛུབ་གཉིས་ཀྱིས་བཟུང་ལ། སྒོམ་ཞིང་བཟླས་པ་
བྱས། ཁྱེའུའམ། བུ་མོ་མཐེ་བོང་ལྟ་རུ་གཞུག་ཅིང་། ཇི་ལྟར་མཐོང་བ་བཞིན་སྨྲ་རུ་གཞུག། ཨཽ་
-393-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཧྲི་ཧྲི་ཁྲི་ཁྲྀ་ཁྱུ་ཁྱུ་དྷ་ན་ཧཱུྃ་ཕཊ་སྭཱ་ཧཱ། ཞེས་པ་རྡོ་རྗེ་ཕག་མོའི་པྲ་བརྟག་པ་རྫོགས་སོ།། ་།